# SAMKOMULAG

# um úthlutun vinnustunda

# á grundvelli umsóknar um notendastýrða persónulega aðstoð (NPA)

Sveitarfélagið       og notandinn       (kennitala      ) með lögheimili      , eru sammála um að notandi fái úthlutað       vinnustundum að meðaltali á mánuði til þess að mæta stuðningsþörf sinni.

Samningsfjárhæð þessa samkomulags er       kr. fyrir hverja vinnustund, sem gerir þá       kr. á mánuði. Samningsfjárhæðin grundvallast á ákvæðum kjarasamnings NPA-aðstoðarfólks og tekur breytingum í samræmi við almenna kjaraþróun, með vísan til 16. gr. reglugerðar nr. 1250/2018 um notendastýrðrar persónulega aðstoð. Samkomulag þetta byggist á reglugerðinni sem og gildandi reglum sveitarfélagsins settum á grundvelli 5. mgr. 11. gr. laga nr. 38/2018, um þjónustu við fatlað fólk með langvarandi stuðningsþarfir. Notandi hefur kynnt sér þær reglur sem gilda um NPA og fengið stuðning þar að lútandi samkvæmt lögum nr. 88/2011, um um réttindagæslu fyrir fatlað fólk. Sé fyrirhugað að gera breytingu á reglunum mun sveitarfélagið tilkynna notanda um það með góðum fyrirvara.

Samkomulag þetta verður nánar útfært í einstaklingssamningi um NPA sem gerður er skv. 7. gr. reglugerðar um NPA. Úthlutun vinnustunda tekur til tímabilsins       til       og verður virk þegar einstaklingssamningur um NPA hefur verið undirritaður. Aðilar eru sammála um að endurmat fari fram eigi síðar en mánuði áður en tímabilinu lýkur eða      .

Á grundvelli þessa samkomulags getur notandi valið að semja við þann umsýsluaðila sem hann kýs eða sjá sjálfur um umsýsluna. Skilyrði þess að notandi sjái sjálfur um umsýslu er að hann hafi sem umsýsluaðili gilt starfsleyfi sem gefið er út skv. 7. gr. laga nr. 38/2018, um þjónustu við fatlað fólk með langvarandi stuðningsþarfir. Umsýsluaðili skal hafa sótt grunnnámskeið um NPA og sérstakt námskeið fyrir umsýsluaðila, sbr. 2. mgr. 17. gr. reglugerðar um NPA, áður en þeir hefja þjónustuna þar sem meðal annars er farið yfir réttindi starfsmanna, skil á launagreiðslum og launatengdum gjöldum, vinnuvernd og annað sem tengist vinnuveitendahlutverki þeirra.

Með undirritun sinni á samkomulagi þessu staðfestir notandi að upplýsingar sem hann hefur látið í té vegna umsóknarinnar séu réttar, og skuldbindur sig jafnframt til þess að tilkynna sveitarfélagi um þær breytingar á högum sínum sem varðað geta framkvæmd NPA, þar á meðal um langvarandi dvöl annars staðar en á lögheimili og um lögheimilisflutning.

### Tímasetningar vegna NPA-umsóknar

Notandi sótti um NPA þann      . Grunnmat félagsþjónustu lá fyrir      . Ítarmat lá fyrir      . Endurskoðun var framkvæmd (ef við á)      .

### Fyrirliggjandi gögn

* Mat á stuðningsþörf.
* Yfirlit þjónustuþátta.

### Fyrirvari notanda/sveitarfélags og atriði sem leiða af reglum sveitarfélags

Undirritað hinn \_\_\_\_\_\_\_\_\_\_\_\_\_\_\_\_

|  |  |
| --- | --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_f.h. sveitarfélags | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Notandi |